stanford-oval/wikipedia huggingface dataset:
וילהלם, דוכס אוראך
הערות שוליים

↑  Wilhelmine's family tree
↑  French webpage with image (אורכב 06.10.2001 בארכיון Wayback Machine)
↑  http://www.landesarchiv-bw.de/sixcms/media.php/120/51021/Archivnachrichten_40.pdf BW Archives, search for Karl
| --- | --- |
בקרת זהויות :  GND: 104207256  LCCN: no2019032538  SUDOC: 198594305  VIAF: 59519592   WorldCat (עם VIAF): 59519592 
דיווח למלך וילהלם הראשון (1847), דיוקן קבוצתי. כל המשתתפים מזוהים בדף הציור ב-Wikimedia Commons.
טירת ליכטנשטיין (וירטמברג), שוחזרה בשנת 1840 על ידי וילהלם, הדוכס הראשון מאוראך
הדוכס וילהלם בשנים מאוחרות יותר
וירלאי

וירלאי היא צורת חריזה צרפתית, ששימשה לעיתים קרובות בשירה ובמוזיקה. זו היא אחת משלוש הצורות הקבועות (השתיים האחרות הן הבלדה והרונדו), והייתה אחת מתבניות החריזה הנפוצות ביותר שהיו לקטעים מוזיקליים באירופה, מסוף המאה ה-13 עד המאה ה-15.
הווירלאי דומה לרונדו. לכל בית שיר יש שתי שורות מתחרזות, והחרוז המסיים מתחרז עם השורה הראשונה של הבית הבא. המבנה המוזיקלי הכולל הוא כמעט תמיד א-ב-ב-א, כשבקטע הראשון ובקטע האחרון מופיעות אותן מילים; זו אותה צורה כמו הבאלאטה האיטלקית. הבית הראשון מכונה אסטריבילו ( estribillo), השניים הבאים מכונים מודאנצס (mudanzas) והרביעי מכונה וואלטה (vuelta).
אחד ממלחיני הווירלאי המפורסמים ביותר הוא גיום דה מאשו (1300 - 1377), שכתב גם בתי שיר משלו; 33 יצירות נפרדות פרי עטו שרדו עד ימינו. מלחיני וירלאי אחרים הם ז'האנו דה ל'אסקרואל (Jehannot de l'Escurel), מן המוקדמים ביותר (נולד ב-1304), וגיום דופאי (1400 בקירוב - 1474), מן האחרונים שבמלחיני הווירלאי.
באמצע המאה ה-15, חלה התרחקות ברורה בין צורת השיר למוזיקה, ונכתבו דוגמאות רבות של צורה זו (כמו גם הבלדה והרונדו), שלא נועדו למוזיקה מלכתחילה, או שהמוזיקה שנכתבה להן לא שרדה.
דוגמאות

"Douce Dame Jolie" by Guillaume de Machaut
English Example:
"People I Once Knew" by Eric Armentrout
ויקיפדיה באנגלית פשוטה

| --- | --- |


 סוג:  אנציקלופדיית אינטרנט חופשית
 הקמה:  18 בספטמבר 2001 
 בעלות:  קרן ויקימדיה 
 שפה:  Simple English 
 הרשמה:  לא חובה
 ערכים:  257,817
 https://simple.wikipedia.org/ 
 הסטטיסטיקה של ויקיפדיה באנגלית פשוטה
  סטטיסטיקת צפיות של ויקיפדיה באנגלית פשוטה ב-30 הימים האחרונים   קטגוריה:דפים עם גרפים מושבתים באופן זמני –  ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
 
ויקיפדיה באנגלית פשוטה (באנגלית: Simple English Wikipedia) היא גרסה מיוחדת בשפה האנגלית של אנציקלופדיית האינטרנט החופשית ויקיפדיה, המנוהלת ומתופעלת בידי קרן ויקימדיה. ייחודה של ויקיפדיה ב"אנגלית פשוטה", הוא הימנעות משימוש במילים אנגליות מורכבות, והתבססות על אוצר מילים בסיסי. היא מיועדת לאנשים שאינם שולטים היטב בשפה האנגלית ושאוצר המילים שלהם בשפה זו קטן.
בדומה ליתר הוויקיפדיות, ויקיפדיה באנגלית פשוטה היא אנציקלופדיה מקוונת, לשימוש חופשי (תחת רישיון CC-BY-SA), שכל גולש יכול לערוך. אנגלית פשוטה מוגדרת, לצורכי כתיבת האנציקלופדיה, כשפה שעושה שימוש רק במילים השכיחות ביותר באנגלית (מומלץ להשתמש רק ב-1000 המילים השכיחות ביותר) ובתחביר פשוט - למשל, משפטים קצרים. כאשר יש צורך להשתמש במילים שאינן שכיחות, יש להסבירן. שלא כבאנגלית בסיסית, אין הגדרה מחייבת של כללי התחביר המותרים ואין רשימה מוגדרת של מילים, נטיות וסיומות שרק בהן ניתן להשתמש. כל טקסט באנגלית בסיסית הוא בהכרח גם טקסט באנגלית פשוטה, כפי שהיא מתוארת בוויקיפדיה באנגלית פשוטה, אך לא להפך.
ויקיפדיה זו התחילה את דרכה ב-18 בדצמבר 2003, וכעבור פחות מחודש הגיעה ל-50 ערכים. ב-7 באפריל 2004 הגיעה הוויקיפדיה ל–1,000 ערכים, ב-27 בספטמבר 2005 היו בה 5,000 ערכים, וב-30 ביולי 2006 היו בה 10,000 ערכים. בסוף מאי 2013 נכתב בוויקיפדיה באנגלית פשוטה הערך ה-100 אלף. בתחילת 2022 נכתב הערך ה-200 אלף. רשומים בה למעלה ממיליון משתמשים, שמתוכם 17 הם מפעילי מערכת, 4 ביורוקרטים ו-6 בודקים.
ניתן לראות את התקדמותה ההדרגתית של ויקיפדיה באנגלית פשוטה בדף ההכרזות.
ראו גם

ויקיפדיה האנגלית
הערות שוליים

↑  ראו ויקיפדיה:מפעיל מערכת
↑  ראו ויקיפדיה:בירוקרט
↑  ראו ויקיפדיה:בודק
↑  רשימת משתמשים
| ויקיפדיות לפי כמות ערכים (63,746,214) |
| --- | --- | --- |
| 6,000,000+ | אנגלית (en) • סבואנו (ceb) |  |
| 2,000,000+ | שוודית (sv) • גרמנית (de) • צרפתית (fr) • הולנדית (nl) |  |
| 1,000,000+ | רוסית (ru) • ספרדית (es) • איטלקית (it) • פולנית (pl) • ערבית מצרית (arz) • יפנית (ja) • וייטנאמית (vi) • ואריי-ואריי (war) • סינית (zh) • ערבית (ar) • אוקראינית (uk) • פורטוגזית (pt) |  |
| 500,000+ | פרסית (fa) • קטלאנית (ca) • סרבית (sr) • אינדונזית (id) • נורווגית ספרותית (no) • קוריאנית (ko) • פינית (fi) • הונגרית (hu) • צ'כית (cs) |  |
| 400,000+ | טורקית (tr) • סרבו-קרואטית (sh) • צ'צ'נית (ce) • רומנית (ro) • טטרית (tt) |  |
| 300,000+ | בסקית (eu) • מלאית (ms) • אספרנטו (eo) • עברית (he) |  |
| 200,000+ | ארמנית (hy) • בולגרית (bg) • דנית (da) • אזרית דרומית (azb) • סלובקית (sk) • קזחית (kk) • מיננגקבאו (min) • אסטונית (et) • קרואטית (hr) • בלארוסית (be) • יוונית (el) • אנגלית פשוטה (simple) • ליטאית (lt) |  |
| 100,000+ | אזרית (az) • גליסית (gl) • סלובנית (sl) • אורדו (ur) • נורווגית חדשה (nn) • גאורגית (ka) • הינדי (hi) • טמילית (ta) • תאית (th) • אוזבקית (uz) • לטינית (la) • ולשית (cy) • אסטורית (ast) • וולאפיק (vo) • קנטונזית (zh-yue) • מקדונית (mk) • בנגלית (bn) • לטבית (lv) • טג'יקית (tg) • בורמזית (my) • אפריקאנס (af) |  |
| 50,000+ | מלגשית (mg) • בוסנית (bs) • אוקסיטנית (oc) • אלבנית (sq) • גרמנית תחתית (nds) • קירגיזית (ky) • מראטהית (mr) • בלארוסית קלאסית (be-tarask) • מלאיאלאם (ml) • נפאל בהאסה (new) • טלוגו (te) • ברטונית (br) • ונטית (vec) • סווהילי (sw) • פיימונטית (pms) • ג'אווית (jv) • פנג'אבי מערבית (pnb) • האיטית (ht) • סונדנזית (su) • לוקסמבורגית (lb) • בשקירית (ba) • אירית (ga) • שלזית (szl) • איסלנדית (is) • כורדית (ku) • לומברדית (lmo) |  |
| 20,000+ | צ'ובשית (cv) • פריזית מערבית (fy) • טאגאלוג (tl) • סקוטית (sco) • אראגונית (an) • פנג'אבי (pa) • יורובה (yo) • נפאלית (ne) • בווארית (bar) • אידו (io) • גוג'ראטית (gu) • אלמאנית (als) • קאנדה (kn) • סיציליאנית (scn) • בישנופרייה מניפורי (bpy) • אינטרלינגואה (ia) • קצ'ואה (qu) • מונגולית (mn) • סינהלית (si) |  |
| 10,000+ | זאמוטית (sgs) • נאוואחו (nv) • מגרלית (xmf) • אורייה (or) • גאלית סקוטית (gd) • יידיש (yi) • אמהרית (am) • נפוליטנית (nap) • סינדית (sd) • אוסטית (os) • פארואזית (fo) • לימבורגית (li) • פשטו (ps) • סנסקריט (sa) • ולונית (wa) |  |
רשימת הוויקיפדיות המלאה במטא-ויקי
גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
ויקיפדיה בסבואנו

| --- | --- |


 סוג:  אנציקלופדיית אינטרנט חופשית
 הקמה:  22 ביוני 2005 
 בעלות:  קרן ויקימדיה 
 שפה:  סבואנו 
 הרשמה:  לא חובה
 ערכים:  6,116,918
 https://ceb.wikipedia.org/ 
 הפיליפינים
 הסטטיסטיקה של ויקיפדיה בסבואנו
  סטטיסטיקת צפיות של ויקיפדיה בסבואנו ב-30 הימים האחרונים   קטגוריה:דפים עם גרפים מושבתים באופן זמני –  ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
 
ויקיפדיה בסבואנו היא המהדורה של ויקיפדיה, מיזם אנציקלופדיית האינטרנט החופשית, בשפת סבואנו. לשפה זו, השפה השנייה המדוברת בפיליפינים, כ־21 מיליון דוברים ברמת שפת אם. נכון ל־2 באוקטובר 2024 ישנם בוויקיפדיה זו 6,116,918 ערכים.
אופי הוויקיפדיה

נכון ל־2 באוקטובר 2024 ישנם בוויקיפדיה זו 6,116,918 ערכים.
והיא מדורגת במקום השני בעולם מבחינת כמות הערכים בה. אולם 99% מהערכים נוצרו אוטומטית על ידי בוטים, בעיקר הבוט Lsjbot, תוכנה אוטומטית שיוצרת ערכים על בעלי חיים על פי תבנית קבועה ותוך הסתמכות על מאגרי נתונים, שראשיתה ועיקר פעילותה בויקיפדיה השוודית. לכן, רוב הערכים בה קצרים מאוד, ומדד העומק המשמש מדד גס לאיכות הערכים (חלוקה של מספר העריכות באתר במספר הערכים) של הוויקיפדיה בסבואנו עומד על 2 (נכון ליולי 2019), וזאת לעומת מדד עומק של כ-259 עבור ויקיפדיה העברית באותה התקופה, ומדד עומק של כ-964 עבור ויקיפדיה האנגלית. מדד העומק של ויקיפדיה בטגלוג (שפה פיליפינית נוספת) גדול בערך פי 19 לעומת מדד העומק של הוויקיפדיה בסבואנו.
בנוסף, מרבית הערכים בוויקיפדיה זו תורגמו מוויקיפדיה האנגלית.
היסטוריה

ויקיפדיה בסבואנו החלה את דרכה ב-22 ביוני 2005. נכון לשנת 2011, הייתה זו הוויקיפדיה הגדולה ביותר עבור שפה שמקורה בפיליפינים, ורק לאחריה ויקיפדיה בשפת ואריי-ואריי וויקיפדיה בטגלוג.
באתר מספר גבוה של מפעילי מערכת יחסית למשתמשים רגילים (4.76 אחוזים).
הרף של 1,000,000 ערכים נחצה ביום 16 ביולי 2014.
ורוניקה פורומבקו

| --- | --- |

 לידה:  24 באוקטובר 1921 בוקרשט, ממלכת רומניה 
 פטירה:  4 במרץ 1977 (בגיל 55) בוקרשט, הרפובליקה הסוציאליסטית של רומניה 
 שם לידה:  Veronica Schwefelberg 
 מדינה:  רומניה 
 מקום לימודים:  אוניברסיטת בוקרשט 
 שפות היצירה:  רומנית 
 סוגה:  פרולטקולט 
 בן או בת זוג:  מיכאיל פטרובאנו 
 
ורוניקה פורומבקו (רומנית: Veronica Porumbacu‏; 24 באוקטובר 1921 – 4 במרץ 1977) הייתה סופרת, משוררת ומתרגמת יהודייה רומנייה.
חייה

פורומבקו נולדה למשפחת יהודים בשם שוופלברג (Schwefelberg). אחותה הייתה הציירת מריה קונסטנטין ובעלה המבקר הספרותי היה מיכאיל פטרובאנו (Mihail Petroveanu).
כתיבתה של פורומבקו תאמה את הכללים שקבעה המפלגה הקומוניסטית לאומנות הכתיבה באותה תקופה. היא קיבלה את פרס המדינה לשירה ביום בו עצרו את אביה הזקן, עורך דין ארנולד שוופלברג, במסגרת משפטי הציונים ברומניה.
בשנת 1977 נהרגה, יחד עם בעלה, ברעידת אדמה שפגעה בבוקרשט.
מספריה

Drumuri si zile "דרכים וימים".
Planeta "כוכב הלכת".
Cer de razboi "שמים של מלחמה".
In spartul noptii "בשבר הליל"
1946 La capatul lui 38 "בשלהי 38".
1947 Visele babei Dochia "חלומות הזקנה דוכיה".
1950 Anii aceştia "השנים האלה".
1951 Mărturii "עדויות".
1953 Ilie Pintilie "איליה פינטיליה".
1953 Prietenii mei "החברים שלי".
1955 Generaţia mea "הדור שלי".
1957 Lirice "שירים ליריים".
1959 Întreg şi parte "שלם וחלק".
1961 Dimineţi simple "בקרים פשוטים".
1963 Memoria cuvintelor "זכר המילים".
1966 Întoarcere din Cythera "שיבה מקיתרה".
1971 Cerc "מעגל".
זאבידוביצ'י

| --- | --- |
רחוב בעיר (2011)
רחוב בעיר (2011)
 מדינה:  בוסניה והרצגובינה בוסניה והרצגובינה
 ישות מדינית:   הפדרציה של בוסניה והרצגובינה
 קנטון:  זניצה-דובוי זניצה-דובוי
 שפה רשמית:  בוסנית
 תאריך ייסוד:  המאה ה-19
 שטח:  4.13 קמ"ר
 גובה:  252 מטרים
 אוכלוסייה:  ‏
  ‑ בעיירה:  9,217 (2013)
  ‑ במטרופולין:  40,272 (2013)
  ‑ צפיפות:  2,231.72 נפש לקמ"ר (2013)
 קואורדינטות:  44°26′23″N 18°08′38″E﻿ / ﻿44.43972°N 18.14389°E﻿ / 44.43972; 18.14389
 אזור זמן:  UTC +1
 http://www.zavidovici.ba
  מפת מיקום  מפה מפורטת   (למפת בוסניה והרצגובינה מוגדלת) סרייבו ביחאץ' באניה לוקה מוסטאר סרייבו המזרחית  זניצה טרבינייה הים האדריאטי  קרואטיה סרביה מונטנגרו א.זאבידוביצ'י(למפת בוסניה והרצגובינה רגילה) סרייבו ביחאץ' באניה לוקה מוסטאר סרייבו המזרחית  זניצה טרבינייה הים האדריאטי  קרואטיה סרביה מונטנגרו א.זאבידוביצ'י  he tabBackground:;tabBorder:#aaa;defaultTab:0;
זָאבִידוֹבִיצִ'י (בבוסנית: Zavidovići) היא עיירה ורשות מקומית במרכז הפדרציה של בוסניה והרצגובינה אשר בבוסניה והרצגובינה.
היסטוריה

העיירה נוסדה במהלך המאה ה-19. ב-1878 סיפחה האימפריה האוסטרו-הונגרית דה פקטו את אזור בוסניה והחלה בתיעוש האזור. בזאבידוביצ'י נפתחו בתי חרושת לייצור נייר ועיבוד עצים ובהמשך מפעלים לייצור רהיטים. ב-1887 חוברה העיירה לקו מסילות הברזל.
ב-1908 סופח האזור דה יורה לשטחים האוסטרו-הונגריים. לאחר מלחמת העולם הראשונה נכללה זָאבִידוֹבִיצִ'י בשטחי ממלכת הסרבים, הקרואטים והסלובנים אשר הפכה בהמשך לממלכת יוגוסלביה.
ב-6 באפריל 1941, במהלך מלחמת העולם השנייה, תקפה גרמניה הנאצית את יוגוסלביה והכניעה את צבאה תוך ימים אחדים. בהמשך, נמסר אזור בוסניה לחזקת ממשלת הבובות של האוסטאשה. ב-1944 שוחררה זָאבִידוֹבִיצִ'י על ידי כוחות הפרטיזנים של טיטו ובהמשך נכללה בשטחי הרפובליקה הפדרלית הסוציאליסטית של יוגוסלביה.
בראשית שנות ה-90 של המאה ה-20 החל תהליך התפרקותה האלים של יוגוסלביה וכחלק ממנו פרצה מלחמת בוסניה ולאחריה נכללה העיירה בשטחי בוסניה והרצגובינה.
הקהילה היהודית

קהילה ספרדית קטנה נוסדה במקום בשלהי המאה ה-19. לאחר הסיפוח היגרו למקום גם משפחות אשכנזיות. הקהילה הייתה משותפת ונשאה אופי ספרדי. ב-1910 התגוררו בזאבידוביצ'י 137 יהודים. בראש הקהילה עמד יוסף חביליו ובניה היו בעיקר סוחרים, רובם זעירים. ב-1911 הוקם בית הכנסת הקהילתי. לאחר מלחמת העולם הראשונה החלה במקום פעילות ציונית ונפתח סניף התנועה הציונית. ב-1930 מנתה הקהילה 200 נפשות שהיוו כ-2 אחוזים מכלל האוכלוסייה. בפרוץ מלחמת העולם השנייה התגוררו בזאבידוביצ'י 117 יהודים. לאחר כיבוש יוגוסלביה על ידי גרמניה הנאצית וכינון שלטון האוסטאשה, הוחל ברדיפות יהודים. בני הקהילה גורשו למחנה ההשמדה יאסנובאץ ואיש לא ניצל.
הערות שוליים

1 2  הקהילה היהודית בזאבידוביצ'י, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמ' 152.
↑  תקציר ההיסטוריה של זאבידוביצ'י, באתר הרשות המקומית זאבידוביצ'י (בבוסנית).
↑  בית הכנסת בזאבידוביצ'י, באתר המרכז לאמנות יהודית.
| --- | --- |
בקרת זהויות :  NLI: 987008914380705171  LCCN: no2014109865  NKC: ge1125177  VIAF: 241199101   WorldCat (עם VIAF): 241199101
ז'ורדי פרננדס

ז'ורדי פרננדס טורס (בספרדית: Jordi Fernández Torres; נולד ב-27 בדצמבר 1982) הוא מאמן כדורסל ספרדי המשמש כמאמן ברוקלין נטס מליגת ה-NBA ונבחרת קנדה בכדורסל.
קריירת אימון

בספרד החל פרננדס את קריירת האימון שלו בגיל 15 ועבד במחלקות הנוער של סנט ז'וזפ דה בדאלונה וסנט בוי. לאחר מכן הוא שימש מאמן אתלטי בבאסקט ל'הוספיטאלט מהליגה השלישית. לאחר מכן הוא אימן בנורווגיה ובהולנד, והשתתף במחנה קיץ באוניברסיטת אוקלהומה.
בקיץ 2006 עבר פרננדס ללאס וגאס, נבדה, והצטרף לצוות האימון באקדמיית הכדורסל אימפקט.
בשנת 2009 מונה פרננדס על ידי מייק בראון, מאמן הקליבלנד קאבלירס מליגת ה-NBA, למאמן לפיתוח שחקנים במועדון. בתפקיד זה הוא אימן את קיירי אירווינג, טריסטן תומפסון, דיון וייטרס, מת'יו דלאבדובה, לברון ג'יימס ושאקיל אוניל. ב-2013 הוא מונה לעוזר מאמן קבוצת ליגת הפיתוח של הקאבס, קאנטון צ'ארג', ובעונה הבאה קודם למאמן ראשי. בעונת 2015/2016 זכה פרננדס עם הקאבס באליפות.
בתחילת עונת 2016/2017 הצטרף פרננדס כעוזר מאמן לדנוור נאגטס.
ב-12 באוגוסט 2022 מונה פרננדס למאמן ראשי משותף בסקרמנטו קינגס יחד עם מייק בראון. לאחר מינויו הוא אימן את הקינגס בליגת הקיץ של ה-NBA. ב-14 בדצמבר 2022 הפך פרננדס למאמן בפועל לאחר שהמאמן הראשי מייק בראון הורחק לאחר שתי עבירות טכניות במשחק נגד טורונטו ראפטורס. הקינגס ניצחו במשחק 124–123, ופרננדס הפך לספרדי הראשון שמנהל משחק ב-NBA. לאחר מכן, ב-27 ו-28 בדצמבר 2022, הוא ניהל שני משחקים נגד דנוור נאגטס (הפסד 106–113 וניצחון 127–126), לאחר שבראון לא יכול היה לאמן בעקבות כניסה לפרוטוקול הבריאות של הליגה.
קריירה בנבחרת הלאומית

ב-2013 שימש פרננדס עוזר מאמן בנבחרת ספרד עד גיל 19, ומ-2017 עד 2019 היה עוזר מאמן בנבחרת ספרד הבוגרת.
בטורניר הכדורסל באולימפיאדת טוקיו (2020) היה פרננדס עוזרו של מייק בראון בנבחרת ניגריה. השניים נפגשו לראשונה כאשר פרננדס עבד באקדמיית אימפקט לכדורסל.
ב-27 ביוני 2023 מונה פרננדס למאמן נבחרת קנדה בכדורסל במקום ניק נרס, ובגביע העולם בכדורסל 2023 הוביל אותה להישג השיא שלה במונדובאסקט, זכייה במדליית הארד לאחר ניצחון 127–118 על ארצות הברית במשחק על המקום השלישי.
חינוך

הרקע האקדמי של פרננדס מספק לו נקודת מבט ייחודית על אימון. התואר שלו מאוניברסיטת ברצלונה הוא במדעי הספורט, והוא נמצא במרחק של מאמר אקדמי אחד מדוקטורט בפסיכולוגיה של הספורט. הוא חקר רבות את התצפית בהתנהגות אנושית.
הערות שוליים

1 2  "Jordi Fernández, paso a paso". A pie de cancha (בספרדית). 2016-04-25. נבדק ב-2023-08-26.
1 2  מורנייה, חואן (2022-12-15). "Jordi Fernández, primer español que ejerce de entrenador principal en un partido de la NBA". אל פאיס (בספרדית). נבדק ב-2023-08-26.
1 2  "Jordi Fernandez combines academic background, worldwide experience as Denver Nuggets assistant". דנוור פוסט. 22 ביולי 2018. נבדק ב-2023-08-26. {{cite web}}:  (עזרה)
1 2  "From working out Kyrie Irving to Brazilian excursions with Anderson Varejao: Nuggets assistant Jordi Fernandez reflects on coaching career that began with Cavs". bsndenver.com. אורכב מ-המקור ב-7 במרץ 2019. נבדק ב-2023-08-26. {{cite web}}:  (עזרה)
↑  "Denver Nuggets add Jordi Fernandez to coaching staff". denverstiffs.com. 4 ביולי 2016. נבדק ב-2023-08-26. {{cite web}}:  (עזרה)
↑  "Kings Announce Coaching Staff for 2022-23 Season". סקרמנטו קינגס. 12 באוגוסט 2022. {{cite web}}:  (עזרה)
↑  Kings 124-123 Raptors (Dec 14, 2022) Final Score, ESPN
↑  הפפ של הכדורסל: ג'ורדי פרננדז עשה היסטוריה ב-NBA, באתר ישראל היום, 15 בדצמבר 2022
↑  Nuggets 113-106 Kings (28 Dec, 2022) Final Score, ESPN
↑  Nuggets 126-127 Kings (Dec 28, 2022) Final Score, ESPN
↑  "Coach Brown Enters Health And Safety Protocols". סקרמנטו קינגס. נבדק ב-2023-08-27.
↑  "Team Roster Nigeria" (PDF). המשחקים האולימפיים. אורכב מ-המקור (PDF) ב-25 ביולי 2021. נבדק ב-2023-08-26. {{cite web}}:  (עזרה)
↑  "Mike Brown and Jordi Fernández: the Olympic duo behind the most talked about team in the NBA". הוועד האולימפי הבין-לאומי. 2023-05-28. נבדק ב-2023-08-27.
↑  "Jordi Fernández named Senior Men's National Team Head Coach, taking over for Nick Nurse". basketball.ca (באנגלית). נבדק ב-2023-08-27.
↑  קנדה גברה על ארה"ב וזכתה במדליית הארד, באתר ערוץ הספורט, 10 בספטמבר 2023
וילהלם, דוכס בראונשווייג

וילהלם, דוכס בראונשווייג (25 באפריל 1806 – 18 באוקטובר 1884), היה דוכס בראונשווייג בין השנים 1830–1884.
ביוגרפיה

וילהלם נולד בבראונשווייג ב-25 באפריל 1806, לפרידריך וילהלם, נסיך הכתר של בראונשווייג-וולפנביטל ולמריה, נסיכת באדן, בתם של קרל לודוויג, נסיך הכתר של באדן ואמליה, נסיכת הסן-דרמשטדט. בשנת 1815 נהרג אביו במהלך קרב קאטר ברה, ואחיו קרל השני, דוכס בראונשווייג עלה לשלטון במקומו. שלטונו של קרל השני היה אבסולוטי, ובעקבות כך פרצו מהפכות בדוכסות בשנת 1830. קרל נמלט מהמדינה, ווילהלם עלה לשלטון במקומו. בתחילה פעל וילהלם רק כעוצר, אולם שנה לאחר מכן הכריז על עצמו כדוכס. קרל שברח מהדוכסות ניסה לחזור בכוח הדיפלומטיה לשלטון, אולם לא הצליח להשיג תמיכה מהמעצמות.
בשנת 1866 הצטרפה הדוכסות בראשות וילהלם לפרוסיה במלחמת אוסטריה–פרוסיה, ובשנת 1867 הצטרפה לקונפדרציה הצפון-גרמנית. בשנת 1870 לחמו כוחות הדוכסות לצד פרוסיה במלחמת צרפת–פרוסיה, ובשנת 1871 הצטרפה הדוכסות לאימפריה הגרמנית.
ארנסט אוגוסט, נסיך הכתר של הנובר היה הראשון בתור לרשת את תואר דוכס בראונשווייג לאחר וילהלם. בשנת 1879, כאשר התברר כי וילהלם ילך לעולמו מבלי להותיר אחריו צאצאים, הקים הפרלמנט של בראונשווייג מועצת עוצרים שתנהל את הדוכסות עם מותו של וילהלם. המועצה הייתה אמורה למנות עוצר במקרה בו ארנסט אוגוסט, נסיך הכתר של הנובר לא יהיה מסוגל לקבל על עצמו את תואר הדוכס. לאחר מותו של וילהלם ב-18 באוקטובר 1884, הכריז ארנסט אוגוסט, נסיך הכתר של הנובר, על עצמו כדוכס בראונשווייג. יחד עם זאת, מאחר שהוא המשיך לטעון לכתר ממלכת הנובר, הכריז הרייכסראט (Reichsrat) הגרמני שהכתרתו של ארנסט אוגוסט, נסיך הכתר של הנובר כדוכס בראונשווייג תפגע בשלום האימפריה. עקב לחץ פרוסי, התעלמה מועצת העוצרים של הדוכסות מטענתו של ארנסט אוגוסט ומינתה את הנסיך אלברכט מפרוסיה כעוצר הדוכסות.
המשא ומתן בין ארנסט אוגוסט, נסיך הכתר של הנובר, לבין ממשלת גרמניה המשיך כמעט שלושה עשורים ולא הניב תוצאות. במהלך תקופה זו מת הנסיך אלברכט ובמקומו מונה כעוצר הדוכס יוהאן אלברכט ממקלנבורג.
בשנת 1912 ביקר ארנסט אוגוסט השני, נסיך הנובר בברלין, ובמהלך ביקורו הוצעה פשרה, ולפיה ארנסט אוגוסט יהפוך לשליט דוכסות בראונשווייג במקום הנובר. הפשרה מצאה חן בעיני הקיסר ויורש העצר ששאפו לסיים את הקרע בין שני הבתים.
ויש

| --- | --- |
סמל וישסמל ויש
 מדינה:  הונגריה הונגריה
 חבל:  צפון הונגריה
 מחוז:  בורשוד-אבאוי-זמפלן בורשוד-אבאוי-זמפלן
 נפה:  נפת שארושפטק
 שטח:  13.91 קמ"ר
 אוכלוסייה:  ‏
  ‑ בכפר:  443 (1 בינואר 2024)
 קואורדינטות:  48°13′04″N 21°30′17″E﻿ / ﻿48.2179°N 21.504630555556°E﻿ / 48.2179; 21.504630555556 
 אזור זמן:  UTC +1
 http://www.viss.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.ויש(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.ויש  he tabBackground:;tabBorder:#aaa;defaultTab:0;
 
ויש (בהונגרית: Viss) הוא כפר במחוז בורשוד-אבאוי-זמפלן שבצפון מזרח הונגריה.
בויש חיו מעט יהודים והקהילה היהודית הייתה משותפת עם קנזלה וזלקוד.
| שנה | כמות יהודים | כלל האוכלוסייה |
| --- | --- | --- |
| 1840 | 25 |  |
| 1880 | 82 | 679 |
| 1910 | 38 |  |
| 1920 | 28 |  |
| 1930 | 19 |  |
| 1941 | 13 | 1,328 |
ז'ירונד

ערך זה עוסק במחוז צרפת. אם התכוונתם לשפך נהר, ראו .
ז'ירונד (בצרפתית: Gironde, באוקסיטנית Gironda) הוא מחוז בצרפת בחבל אקיטן החדשה הנקרא על שם שפך הנהר ז'ירונד במקום בו פיות הנהרות גארון ודורדון מתמזגים. המחוז הוקם ב-4 במרץ 1790 והוא אחד מ-83 המחוזות המקוריים שנוצרו לאחר המהפכה הצרפתית. ז'ירונד נוצר מתוך חלקים של המחוזות ההיסטוריים גיין וגסקוניה. בין השנים 1793 ל-1795 נקרא המחוז Bec-d'Ambès כדי שלא יהיה משויך עם הז'ירונדינים. בירת ז'ירונד היא בורדו.
עד סוף שנת 2015 השתייך המחוז לחבל אקיטן.
זכוכית דרווין

רסיסי זכוכית דרווין. קנה המידה הוא במילימטרים
זכוכית דרווין הוא השם שניתן לסוג של זכוכית ממקור טבעי, אשר אותרה בחלקו המערבי של האי טסמניה שבאוסטרליה. סוג זה של זכוכית נוצר ככל הנראה כתוצאה מהתכת סלעים עקב פגיעת מטאוריט בכדור הארץ באותו אזור.
פגיעת המטאור, שאירעה (על פי תיארוך רדיומטרי של הזכוכית) לפני כ-816 אלף שנים (קרי בתקופת הפליסטוקן), הותירה באדמת טסמניה את מכתש דרווין, שקוטרו 1.2 קילומטרים, אשר הזכוכית נמצאה בקרבתו. זהו מכתש פגיעה, שנוצר על פי ההערכה עקב פגיעת מטאוריט בקוטר של 20 עד 50 מטר, שפגיעתו בכדור הארץ שחררה אנרגיה השקולה לפיצוץ 20 מגטון של TNT. שם הזכוכית ניתן לה על שם הר דרווין שבאי, ששם נתגלתה לראשונה, והיא העניקה את שמה למכתש.
חלקיקי הזכוכית נתגלו על פני שטח של כ-410 קילומטרים מרובעים מצפון, מדרום וממערב למכתש. בחפירות מחקר שנערכו בשטח של 50 קילומטרים מרובעים בסמוך למכתש נתגלתה הזכוכית בריכוז ממוצע של 3.4 קילוגרם למטר מרובע, וההערכה היא שבאותו שטח נמצאים כ-25 אלף טון של הזכוכית. כמות זו היא גדולה ומצביעה על כך שעקב פגיעת המטאוריט באתר זה נוצרה כמות זכוכית גדולה יותר מאשר עקב פגיעות מטאוריטים אחרים בעלי ממדים דומים בכדור הארץ.
הזכוכית שנתגלתה הייתה בצורת גושים או רסיסים בממדים של עד 10 סנטימטרים. המבנה הפנימי שלה מתאפיין בקווים של בועות אליפטיות. ניתן להבחין בשני סוגים עיקריים של הזכוכית: צבעו של סוג 1 הוא לבן או ירוק, ואילו צבעו של סוג 2 הוא ירוק כהה עד שחור. הזכוכית הכהה מכילה פחות סיליקה ויותר מגנזיום וברזל מאשר סוג הזכוכית האחר. היא גם עשירה בכרום, ניקל וקובלט. הסבר אפשרי להבדל בהרכבים הכימיים של שני הסוגים הוא שסוג 2 מכיל בנוסף לחומר של סלע מותמר מקומי גם חומר מן המטאוריט, שפגיעתו הביאה להיווצרות הזכוכית.
ראו גם

טקטיט
זכוכית מדבר לובית
חבתן

חבתן בעבודתו
הרכבת חבית
חבתן (באנגלית: Cooper) הוא בעל מקצוע המכין מכלים מלוחות עץ: חביות בגדלים שונים, דליים, תיבות ועוד.
לשם הכנת חביות המיועדות למשקאות אלכוהוליים, אין משתמשים בדבקים, מסמרים או ברגים מפני שאלו עלולים לפגום בטעם המשקה. חבתנים משתמשים במים כדי להעניק גמישות לעץ ומכופפים אותו כדי לתת לחבית את צורתה הקמורה. לאחר שהעץ מתייבש וצורתו נשארת קבועה, משתמשים החבתנים בטבעות מתכת שלא חודרות לתוך העץ כדי לחבר את לוחות העץ יחדיו. כדי להדק את הלוחות, משתמשים החבתנים בקרדום.
הערות שוליים

↑  חַבְתָן במילון יין (תשע"ג), 2012, באתר האקדמיה ללשון העברית
| --- | --- |
בקרת זהויות :  GND: 4146206-3
ויריך פיליפ פון דאון

| --- | --- |

 לידה:  19 באוקטובר 1669 וינה, ממלכת הבסבורג ממלכת הבסבורג 
 פטירה:  30 ביולי 1741 (בגיל 71) וינה, ממלכת הבסבורג ממלכת הבסבורג 
 מקום קבורה:  Augustinian Church 
 מדינה:  האימפריה האוסטרית 
 בן או בת זוג:  Maria Barbara, Gräfin zu Herberstein (1696–?) 
 צאצאים:  לאופולד יוזף פון דאון 
 השתייכות:  צבא יבשה 
 דרגה:  גנרל-פלדמרשל
 עיטורים
 מסדר גיזת הזהב 
 
הרוזן ויריך פיליפ פון דאון (בגרמנית: Wirich Philipp von und zu Daun;‏ 19 באוקטובר 1669 - 30 ביולי 1741), היה גנרל-פלדמרשל אוסטרי בצבא הקיסרי, אשר לחם במלחמת הירושה הספרדית, ואביו של לאופולד יוזף פון דאון.
ביוגרפיה

פון דאון נולד ב-19 באוקטובר 1669 בווינה, לרוזן וילהלם פון דאון, שהיה גם הוא גנרל-פלדמרשל בצבא הקיסרי. הוא שירת במלחמת הירושה הספרדית תחת פיקודו של הנסיך אויגן מסבויה והצליח מאוד בהגנה על טורינו בשנת 1706, ולאחר מכן הוא גם הטיל מצור וכבש את גאטה ב-30 בספטמבר 1707. בשנת 1710 הוא קיבל את התואר נסיך טאנו.
לאחר המלחמה, בשנת 1713 מונה פון דאון לאוסטרי הראשון שכיהן כמשנה למלך בנאפולי. בשנת 1718 הוא נחל תבוסה בקרב מילאצו הראשון במהלך מלחמת הברית המרובעת, כאשר ספרד פלשה לסיציליה.
מפברואר עד אוקטובר 1725 היה פון דאון המושל ההבסבורגי בארצות השפלה האוסטריות, כממלא מקום, עד לבואה של המושלת החדשה, מריה אליזבת, ארכידוכסית אוסטריה, אחותו של קרל השישי, קיסר האימפריה הרומית הקדושה. פון דאון ערך רפורמות לשיפור המצב, לאחר ניהולו הכושל של קודמו, הרקול-לואי טורינטי, מרקיז פריה, ושילב את כוחות הצבא הבלגי בתוך הצבא הקיסרי.
בין השנים 1725–1736 הוא כיהן כמושל דוכסות מילאנו, וב-30 ביולי 1741 הוא מת ונקבר בווינה.
הערות שוליים

↑  Zedinger, R. (2000). Die Verwaltung der Österreichischen Niederlande in Wien (1714 - 1795), Böhlau Verlag, p. 141-142.
| --- | --- |
בקרת זהויות :  PLWABN: 9811498000705606  BnF: cb120038936 (data)  GND: 137373260  ISNI: 0000 0000 5557 941X  LCCN: n85278050  NKC: ola2014832932  NTA: 343289636  SUDOC: 087181452  VIAF: 50677553   WorldCat (עם VIAF): 50677553
זכוכית גורילה

זכוכית גורילה על טלפון חכם
זכוכית גורילה (באנגלית: Gorilla Glass) הוא השם המסחרי של זכוכית מחוזקת המיוצרת מאלומינוסיליקאט אלקלי על ידי חברת הטכנולוגיה האמריקאית קורנינג (אנ'). זכוכית זו משמשת בעיקר ככיסוי למכשירים אלקטרונים ניידים כגון טלפונים סלולריים, מחשבים ניידים ומסכי טלוויזיה, בעיקר בשל היותה דקה, קלילה ועמידה בפני פגיעות ונזקים.
הזכוכית מיוצרת בעזרת שקיעת מלחים אלקליים, על ידי חילוף יונים. כך נוצר לחץ שארית דחוס על המשטח, שמונע היווצרות סדקים.